Tervetuloa Sanan helmiä -ohjelmaan. Nimeni on Miisu Piipari, -
ja tämänkertaisen jakson nimi on Minä annan elämäni.
Katsotaanpa taas yhtä hyvää raamatunkohtaa.
Johanneksen evankeliumi, luku 10. Mennään jakeisiin 17 ja 18.
Tällä kertaa käytämme Amplified Classicin raamatunkäännöstä.
Kohta on käännetty vähän eri tavalla, mutta minusta se avautuu paremmin.
Jeesus kärsi siis vapaaehtoisesti, jotta sinä ja minä pelastuisimme, -
jotta me parantuisimme ja saisimme uuden elämän.
Hän oli valmis maksamaan täyden hinnan. Saatamme helposti ajatella, -
että se oli Jeesus, Jeesus pystyy kaikkeen, -
mutta kun kuljemme tätä elämää yhdessä Jeesuksen kanssa, -
Pyhä Henki vapauttaa meitä yhä suurempaan antautumiseen -
eli Jumalaan luottamiseen. Antautuminen tarkoittaa sitä, -
että uskallamme antaa Jumalalle vähitellen eri alueita elämästämme, -
kuten talous, lapset, perhe, työ, ihmissuhteet ja monia muita alueita.
Kyse on siis puhtaasti luottamuksen ja rauhan lisääntymisestä elämässä -
Jumalan tuntemisen kautta.
Eli kun opimme tuntemaan Jumalaa uskonaskeleiden kautta, -
opimme näkemään, että Hän todella on hyvä niin kuin Raamattu sanoo.
Jeesus sanoo aika radikaalisti Johanneksen evankeliumin -
luvussa 15, jakeessa 14. Käytän jälleen Amplified Classic -käännöstä.
Kuinka moni tekisi asioita, jos ystävä käskisi meitä tekemään niin?
Mutta jos se on todella hyvä ystäväsi, johon sinulla on syvä yhteys -
ja tiedät, että hänen tarkoituksensa sinua kohtaan on aina hyvä, -
saatat heittäytyä luottamaan ja tiedät, että tämä on hyvä reitti.
Tiedämme tästä raamatunkohdasta Joh. 14:6, -
että Jeesus on tie, totuus ja elämä. Me voimme päätellä siitä, -
että Jumalan tahto meitä kohtaan todella on hyvä, kuten äsken sanoin.
Joten Jumalan tahdon mukainen elämä tekee meille aina hyvää -
ja saa myös aikaan hyvää hedelmää meidän ympäristössämmekin.
Tämä ei kuitenkaan sulje pois elämän kärsimystä.
Jokainen, joka elää langenneessa maailmassa, kärsii eri asioista.
Meidän ja ei-uskovien välillä on usein vain se ero, että voimme pyytää apua.
Meillä on Jeesus, joka auttaa meitä Pyhän Henkensä kautta.
Jeesus varoittaa meitä vaaroista Pyhän Hengen kautta, -
parantaa, eheyttää ja neuvoo meitä ja muistuttaa meitä eri asioista.
Kaikki nämä ovat Pyhän Hengen tehtäviä.
Mutta vaikka meillä on kärsimystä, Jumalan kanssa kulkeminen -
vie meitä pois synneistä ja saa meidät kääntymään Jumalan puoleen -
parannuksenteon kautta.
Parannuksenteko ei ole huono asia, vaan se on ihana asia.
Sen kautta pääset pois asioista, jotka tekevät elämässäsi pahaa, -
ja saat kääntyä kohti todellista, siunattua elämää, sitä zoe-elämää, -
mikä tarkoittaa kreikassa siunattua, yltäkylläistä elämää sisimmässämme.
Jumalan tahdon mukainen elämä tuo hyvän omantunnon ja rauhan -
meidän sydämeemme kriisienkin keskellä.
Haluan kertoa teille pari omakohtaista kokemusta kriiseistä.
Pari vuotta sitten sairastuin koronaan ja jouduin neljäksi päiväksi sairaalaan.
En teho-osastolle, mutta kuitenkin.
Siellä huomasin, mikä valtava rauha sisälläni oli. Huomasin sen siitä, -
miten muut potilaat pelkäsivät, -
ja että sanani lohduttivat ja rohkaisivat, vaikka olin itsekin sairas.
Silti se, mikä sisälläni oli, oli paljon voimakkaampaa kuin se pelko, -
joka ihmisillä oli, ja sain siitä myös kiitosta siellä.
Toiseksi haluan kertoa tilanteista, kun saan kulkea opettamassa -
Jeesuksesta, profeetallisuudesta ja Jumalan äänen kuulemisesta.
Aika ajoin joudun tilanteisiin, joissa minua nöyryytetään julkisesti.
Sellaisissakin tilanteissa Jumalan Pyhä Henki pyytää: -
"Käänny anteeksiantoon ja suostu rakastamaan tätä ihmistä, -
vaikka hän teki väärin."
Yhdessä tällaisessa tilanteessa muistan, kun tuntui siltä, -
että minua nöyryytettiin julkisesti, kaikkien silmien alla niin kovasti, -
että tunsin sen mielettömän häpeän ja nöyryytyksen.
Kuulin Pyhän Hengen kysyvän: "Suostutko tekemään tätä lisää?"
Ajattelin, ettei se voi olla Jumalan ääni. Ei Jumala halua häpäistä.
Mutta samassa muistin Raamatun esimerkit Paavalin elämästä.
Hän oli synagogassa, häntä ruoskittiin ja häpäistiin julkisesti. Miksi?
Jotta edes yksi ottaisi vastaan evankeliumin, Jumalan ilosanoman.
Jos Jumala tekee tällaista, siitä on hyötyä jollekulle. Se tuo elämää.
Kuinka syvää on rakkautemme ja luottamuksemme Jeesukseen?
Voisimmeko luottaa elämässämme, -
että Jumala kuljettaa meitä vaikeissa tilanteissa, jotta se yksikin ihminen -
kohdattaisiin ja Jumala tavoittaisi hänen sydämensä?
Jumala ei tahdo häpäistä meitä. Sana sanoo sen todella selvästi, -
mutta kyse on vapaaehtoisesta antautumisesta niin kuin Jeesus teki.
Hän suostui kärsimään, jotta joku muu saisi pelastuksen ja elämän.
Jumala kutsuu meitä tällaiseen kasvuun tässä pimenevässä ajassa.
Suostuisitko luottamaan Jumalaan niin paljon -
ja kantamaan tätä syvää rakkautta sisimmässäsi?
Suostuisitko kärsimään, että joku toinen saisi elämän?
Pohdi tätä kysymystä mielessäsi.
Ensimmäisen Johanneksen kirjeen luvun 4 jakeessa 19 sanotaan: -
Joissain käännöksissä se käännetään: "Me jatkamme rakastamista..."
Se on siis jatkuva prosessi, joka enenee koko ajan, -
mutta se ei ole mahdollista meissä itsessämme. Se on Jumalan työtä.
Hän haluaa vaikuttaa tahtomiseemme ja tekemiseemme, -
jotta Hänen hyvä tahtonsa tapahtuisi. Näin sanotaan jakeessa Fil. 2:13.
Mutta mitä me sitten tulemme kokemaan? Mitä Raamattu sanoo?
Johanneksen evankeliumi, luku 15, jakeet 19―21.
Meille on siis tarjolla ihan sama tie kuin Jeesukselle: -
Syvempi Jumalan ja Hänen rakkautensa tunteminen, -
joka täyttää kaikki tarpeemme.
Kaikki ulkoiset ponnistelumme rakkauden, hyväksynnän -
ja arvonannon saamiseksi katoavat. Voin kertoa omasta kokemuksestani, -
että Jumala on parantanut minua tällaisten kriisikokemusten jälkeen.
Kun Jumalan rakkauden läsnäolo on tullut sydämeeni, -
se kaikki on sen arvoista. Ei ole mitään parempaa.
Ja yhtäkkiä kaikki ulkonainen tavoittelu häviää.
Kyllä, Jumalan rakkauden tuntemisen mukana tulee myös vainoja, -
sillä maailma ei tunnista Jumalaa.
Olisitko sinä valmis rakastamaan niin paljon, -
että antaisit Jumalan kuljettaa sinua eteenpäin elämässä -
huolimatta kärsimyksistä ja vainoista, -
kuitenkin palkkana se ihana Jumalan rakkauden tunteminen?
Ymmärrän, että puhun joillekin vain sanoja, mutta kiitän, -
että Jeesus antaa sinulle ilmestyksen siitä, mitä puhun, -
koska ilman jonkun toisen kärsimystä sinäkään et tietäisi evankeliumia.
Itse asiassa Paavali sanoo olevansa mielistynyt koettelemuksiin, -
koska hän sai heikkona hetkenään kokea Jumalan rakkauden väkevänä.
Ajatelkaa. Mietin joskus, miten joku voi olla mielistynyt heikkouksiin.
Niiden kautta hän oppi tuntemaan Jumalaa, Jumalan voimaa, -
sitä, mitä Jumala voi tehdä, -
ja Hänen rakkauttaan Paavalia ja ihmisiä kohtaan. Voin kertoa, -
että se on todella vaikuttavaa.
Olipa sinulla miten vaikea elämäntilanne tahansa, -
sinä pystyt olemaan täysin rauhallinen Pyhän Hengen armosta ja voimasta.
Pystyt kokemaan rakkautta. Kerron vielä yhden kriisitilanteen.
Kun odotin keskimmäistä lastani ja lapsivesi meni liian aikaisin, -
jouduin Naistenklinikan kriisiosastolle.
Siellä oli paljon hyvin vaikeissa tilanteissa olevia naisia, -
jotka kävivät läpi kriisejä, pelkäsivät ja itkivät.
Siellä oli nainen, jolla oli aggressiivinen syöpä, -
ja piti valita, kumpi pelastetaan, äiti vai hänen lapsensa.
Siinä voi tulla vähän sellainen olo, että mieli on vähän sekaisin.
Muistan, kun mieheni soitti ja kertoi, millaista ylistyslaulua -
he olivat harjoitelleet. Valtava Jumalan rauha laskeutui sisimpääni.
Sen jälkeen en enää pelännyt, vaan vain lepäsin.
Sisälläni oli syvä sisäinen lepo.
2. korinttolaiskirje 12, jae 10.
Eli Paavali piti Jeesuksen tuntemista kaikkein tärkeimpänä, -
ja hänellä oli paljon meriittejä. Hän oli koulutettu Rooman kansalainen, -
ja hänellä oli ollut hyvä asema juutalaisessa yhteiskunnassa.
Hän sanoo jakeessa Fil. 3:8 -
Niinpä minä todella luen kaikki tappioksi tuon ylen kalliin, -
Kristuksen Jeesuksen, minun Herrani, tuntemisen rinnalla, -
sillä hänen tähtensä minä olen menettänyt kaikki -
ja pidän sen roskana ― että voittaisin omakseni Kristuksen."
Päämäärämme ei siis ole kärsimys, -
vaan Jumalan käskyn päämääränä on aina rakkaus ihmistä ja sinua kohtaan.
Näin sanotaan 1. Timoteuksen kirjeessä, luvussa 1.
Lähteäksemme liikkeelle tarvitsemme puhtaasta sydämestä tulevaa uskoa, -
koska vain puhtaaseen sydämeen Pyhä Henki vuodattaa rakkautensa.
Kun täytymme tällaisella rakkaudella, se saa meidät näkemään vaivaa, -
aivan niin kuin 1. tessalonikalais- kirjeen luvun 1 jae 3 sanoo.
Eli Jumala rakastaa sinua ja on valmis näkemään kaiken vaivan vuoksesi.
Olisitko sinä valmis kasvamaan Kristuksessa -
ja näkemään vaivaa uskonsiskojesi ja -veljiesi puolesta?
Usko se, mitä Paavali sanoo.
Kaikki muu on roskaa Kristuksen tuntemisen rinnalla.
Se on jotain sellaista, joka menee ihan yli meidän ymmärryksen.
Loppuun haluan lukea 2. Aik. 16:9 Amplified-käännöksen mukaan.
"Sillä Herran silmät etsivät edes takaisin kaikkialla maan päällä -
osoittaakseen olevansa vahva niiden puolesta, -
joiden sydän on nuhteeton Häntä kohtaan. Aamen. Ole siunattu.
Jos haluat tukea meitä tekemään lisää tällaisia ohjelmia, pyydän, -
että rukoilet puolestamme ja myös tuet meitä taloudellisesti.
Näet ruudussa tukipuhelinnumeron, johon voit soittaa.
Näet siellä myös tilinumeron ja viitteen, jonka kautta -
antamasi taloudellinen tuki kohdistuu juuri tähän ohjelmasarjaan, -
sekä kaikki ne muut vaihtoehdot, tekstiviestin ja netin kautta tukemisen.
Valitse itsellesi sopiva vaihtoehto. Herra siunatkoon antisi ja kylvösi -
ja tuokoon sinulle runsaasti takaisin. Ole siunattu. Aamen.
Tekstitys: Anni Lähteenmäki